Persatuan Bola Sepak Negeri Johor

PBNJ atau Persatuan Bola Sepak Negeri Johor merupakan persatuan sukan yang bertanggungjawab mengendali hal ehwal sukan  bolasepak di negeri Johor. Persatuan ini menguruskan 2 pasukan yang bermain dalam Liga Malaysia iaitu Johor Darul Takzim FC dalam Liga Super Malaysia serta  Johor Darul Takzim II dalam Liga Perdana Malaysia.

Sejarah
Persatuan Bola Sepak Negeri Johor atau PBNJ merupakan sebuah badan yang bertanggungjawab menyelaras dan memajukan sukan bola sepak di negeri Johor. Persatuan Bolasepak Negeri Johor telah bergabung dengan Persatuan Bola Sepak Malaysia (FAM) sebagai badan induk rasmi dalam sukan bolasepak di Malaysia.
Persatuan yang diterajui oleh Setiausaha Kerajaan Johor ini telah ditubuhkan pada 29 Disember 1955 dan berpusat di Kluang pada awalnya. 
Persatuan Bolasepak Negeri Johor serta telah didaftarkan di bawah Akta Pertubuhan 1966 dan kemudiannya didaftarkan semula di bawah Persuruhjaya Sukan mengikut Akta Pembangunan Sukan 1997.
Sepanjang tempoh penubuhannya, Persatuan Bola Sepak Negeri Johor telah menempa beberapa kejayaan antaranya menjadi juara Piala Malaysia pada tahun 1985 dan 1991, Juara Piala Razak pada tahun 1983 serta menjadi Juara Piala FA pada tahun 1998. Di samping itu, persatuan juga telah diberi kepercayaan untuk mengelola pusingan awal dan suku akhir Kejohanan Piala Remaja Dunia pada tahun 1997 serta Pertandingan Kelayakan Piala Dunia Zon Asia antara Iran dan Jepun pada tahun yang sama.

Pengurusan Persatuan

Bekas Presiden 
 Tan Sri Muhyiddin Yassin - (1986-1995)

Kelab gabungan
  Johor Darul Ta'zim FC (asalnya Johor FC )
  Johor Darul Takzim II (asalnya Johor FA)

Lihat juga
  LionsXII
   Young Lions

Kejohanan
Kejohanan yang dianjurkan  PBNJ:
 Piala Tengku Mahkota Johor

Rujukan

Pautan
FAM Affiliates
PBNJ Organization
 Website Rasmi
 Facebook Peminat Johor

Pertubuhan bola sepak di Malaysia
Johor
Penubuhan 1955 di Persekutuan Tanah Melayu